ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๕๐๐ กิโลโวลต์

จากสถานีไฟฟ้าย่อยน้ำพอง ๒ ไปยังสถานีไฟฟ้าย่อยอุดรธานี ๓

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๕๐๐ กิโลโวลต์ จากสถานีไฟฟ้าย่อยน้ำพอง ๒ จังหวัดขอนแก่น ไปยังสถานีไฟฟ้าย่อยอุดรธานี ๓ จังหวัดอุดรธานี

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกแนวสำหรับก่อสร้างสายส่งไฟฟ้าขนาด ๕๐๐ กิโลโวลต์ จากสถานีไฟฟ้าย่อยน้ำพอง ๒ ไปยังสถานีไฟฟ้าย่อยอุดรธานี ๓ โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตรและจะทำการสำรวจในท้องที่ต่างๆ ดังนี้

๑. จังหวัดอุดรธานี

(๑) อำเภอเมืองอุดรธานี            ตำบลหนองไผ่ ตำบลบ้านตาด ตำบลโนนสูง

 ตำบลหนองนาคำ

(๒) อำเภอหนองหาน               ตำบลโพนงาม ตำบลผักตบ

(๓) กิ่งอำเภอประจักษ์ศิลปาคม    ตำบลห้วยสามพาด ตำบลนาม่วง

(๔) อำเภอกุมภวาปี                 ตำบลปะโค ตำบลพันดอน ตำบลเสอเพลอ ตำบลผาสุก ตำบล

 เชียงแหว

(๕) อำเภอโนนสะอาด               ตำบลโคกกลาง ตำบลโพธิ์ศรีสำราญ ตำบลหนองกุงศรี

(๖) อำเภอหนองแสง                ตำบลนาดี ตำบลแสงสว่าง ตำบลทับกุง ตำบลหนองแสง

๒. จังหวัดขอนแก่น

(๑) อำเภอเขาสวนกวาง             ตำบลนางิ้ว ตำบลเขาสวนกวาง ตำบลโนนสมบูรณ์

 ตำบลคำม่วง ตำบลดงเมืองแอม

(๒) อำเภอน้ำพอง                   ตำบลสะอาด ตำบลน้ำพอง ตำบลม่วงหวาน ตำบลกุดน้ำใส

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๑๘ ตุลาคม พ.ศ. ๒๕๔๙

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย